《题黄君愈宣江山一览亭》
明代·何乔新

山翁不川游，溪翁不山住。兹亭何巍巍，妙得江山趣。

浮光滉帘栊，飞翠堕窗户。江山百里间，一一堪指顾。

披云款岩扉，乘月泛烟溆。鸥鹭狎琴尊，鹿麋随杖屦。

悟兹动静理，悠然豁心虑。嗟予抱清尚，山水夙所慕。

年来徇微禄，旧游隔烟雾。闻君构危亭，便拟投簪去。

凭高骋遐瞩，允矣惬中素。

作者简介：何乔新（1427年-1502年）字廷秀，号椒丘，又号天苗。江西广昌旴江镇人，何文渊第三子。明代大臣。景泰五年（1454）中进士，后拜刑部侍郎。孝宗嗣位，万安、刘吉等忌乔新刚正，出为南京刑部尚书。未几，复代杜铭为刑部尚书。孝宗弘治元年（1488年）正月，吏部尚书王恕举荐为刑部尚书，弘治四年八月（1491年）辞官归里，辞官后杜门著述。弘治十五年十二月二十二日（1503年1月19日）卒，年七十六岁。正德十一年（1516年），追赠太子太保，次年追谥文肃。